Jens Nygaard Knudsen skabte den karakteristiske figur for Lego, fordi der skulle liv i legetøjshusene. Nu er han gået bort.

Lego-designeren Jens Nygaard Knudsen, der blandt andet skabte den verdenskendte Lego-minifigur, er død.

Det oplyser hans hustru Marianne Knudsen til TV 2.

Han blev 78 år gammel.

Jens Nygaard Knudsen led af sygdommen ALS, der langsomt gjorde ham svagere og svagere. Han sov stille ind på Anker Fjord Hospice den 19. februar.

Lego-figuren blev skabt af Jens Nygaard Knudsen i 1970'erne, hvor han ifølge en biografi på Legos hjemmeside tegnede i alt 50 oplæg til, hvordan den karakteristiske plastikfigur med det gule hoved skulle se ud.

- Han var idéernes mand. Figuren blev til, fordi der skulle liv i husene. Dengang var Legos huse jo tomme, men så tegnede han altså den her mand, siger Marianne Knudsen til TV 2.

Det blev i øvrigt besluttet at gøre figuren gul, så hudfarven var racemæssigt neutral.

Mindes over hele verden

I 1978 tog Lego patent på figuren, der stadig befolker virksomhedens modeller.

Dem designede Jens Nygaard Knudsen også flere af.

Jens Nygaard Knudsen med nogle af sine værker. Foto: Brickipedia

Han stod blandt andet bag Legos første elektriske togsystem og den originale rumserie, der blev kåret som årets legetøj i 1979.

Han stoppede hos Lego i år 2000, men hans arbejde er ikke blevet glemt.

Efter nyheden om hans død, bliver designeren mindet over hele verden.

Lego-designer John Stafford skriver på Twitter, at Jens Nygaard Knudsen efterlader sig tre børn, to børnebørn og over otte milliarder plastikmænd fyldt med liv fra børns fantasi.

On Wed19th Feb former Chief Designer at LEGO, and creator of the LEGO Minifig Jens Nygaard Knudsen passed, he was 78. He leaves a loving wife, 3 children, 2 grandchildren, and over eight billion little plastic people infused with life by children’s imaginations. Thank you Jens. pic.twitter.com/0o72YFbe91 — Mark John Stafford (@LEGO_Nabii) February 21, 2020

Filmproduceren Matthew Ashoton, der blandt andet står bag Lego-filmen, har også skrevet mindeord på Twitter.

- Jeg mødte aldrig Jens. Det, han skabte, spillede en enorm rolle i min barndom såvel som i millioner af andre børns barndom kloden rundt, skriver han.

Extremely sad news : Jens Nygaard Knudsen (the orginal creator of the #LEGO Minifigure) passed away this week! While I never met Jens, what he created played such a huge part of my childhood as well as for many other millions of kids around the world. 1/2 pic.twitter.com/xAUJUUpBg3 — Matthew Ashton (@matthew__ashton) February 21, 2020

Det tyske magasin Der Spiegel bringer også mindeord.

Erfinder des Lego-Männchens: Jens Nygaard Knudsen ist tot https://t.co/04N88BNi69 pic.twitter.com/yx4d3k4zla — SPIEGEL Ticker (@SPIEGEL_alles) February 21, 2020

Det samme gør den hollandske businesskanal RTLZ:

De bedenker van de gele Lego-poppetjes is overleden. Het patent op de gele poppetjes leverde samen met de blokjes miljoenen op. Speciaal voor Jens Nygaard Knudsen een ode in drie video's. https://t.co/oHINovclZI pic.twitter.com/J1UcS5k66A — RTL Z (@RTLZ) February 22, 2020

Og på Twitter er listen af lego-figurer med små mindeord ved at vokse sig lang - her er blot et lille uddrag:

Rest in peace, Jens Knudsen. (1942-2020)



Thank you for inventing the LEGO figure. pic.twitter.com/Y9PaxslVnC — Doctor Gamma (@Doctor_Gamma) February 22, 2020

Designer Jens Nygaard Knudsen - Der Vater des Lego-Männchens ist tot daher #NeuesProfilbild pic.twitter.com/Ifg6HP2JAu — Matthias J. Lange (@redaktion42) February 22, 2020